कार्बि आंलं , नबेम्बर 12 : दिनै फुंआव कार्बि आंलं जिल्लानि बकाजान हाग्रा बिफान्नि सिङाव थानाय चायगांव ओनसोलाव मासे गोथै जोला मैदेरनि देहा मोनदों । खौरां मोन्नाय बादिब्ला सिनायनो मोनै मैहुरारिआ मैदेरखै हाथाय आरो गन्थंनि थाखाय गुलि गावनानै बुथारदों । हाग्रा बिफान्निफ्राय खौरांगिरिफोरनि सिगांआव बुङोदि , मोनानि समाव सोरबा मैहुरारिआ गुलिजों गावदों , जोंनि गिबि नायबिजिरनायाव मैदेरनि मोदोमाव गरनै गुलि गावनानै बुथारनायनि फोरमानखौ मोन्नाय जादों होन्ना बिथांआ बुंदेरो । हाग्रा बिफान्निफ्राय फोरमायबावोदि , मैदेरनि हाथाय आरो सुन्दायनि ससेखौ मैहुरारिआ हाख'नानै लानानै थांदों । दासान्दि मैहुरारिखौ संदान्नो थाखाय हाग्रा बिफानजों लोगोसे पुलिस बिफानाबो नाजागासिनो दं होन्ना खौरां मोनबावनाय जायो । 
कार्बि आंलं जिल्लायाव मैहुरारिआ मैदेर हाथायनि थाखाय मैदेरखौ बोथारदों